1. Buta, têgêsipun: picak, amastani tiyang ingkang botên sumêrêp ing kasaenan. Têmbung buta ugi atêgês agêng, punika amastani tiyang ingkang ngumbar hawa-nêpsunipun. Têmbung buta purba saking rêbut. Punika kangge pangupamènipun tiyang ambêbegal, inggih pratingkahing colong ingkang sarana rinuda-paksa. Ing pawayangan, pabarisanipun kasêbut: caturdhêndha, têgêsipun: margi prapatan. Gêndhingipun Jangkrikgenggong, têgêsipun: jangkrik ngêngkrik, atêgês: asiyaga ngadhang tiyang langkung, ingkang badhe rinuda-paksa.
